**1 § Ansiomerkin tarkoitus**   
Lions-piirin 107-E Simo Waltenberg-ansiomerkillä (SW-AM) osoitetaan kunnioitusta pitkälle ja ansiokkaalle Lions-uralle. Ansiomerkki on klubin henkilökohtainen tunnustus jäsenelleen, joka on toiminut ahkerasti klubin tai piirin aktiviteeteissa tai usean toimikauden ajan osallistunut klubin tai piirin hallitukseen.   
  
**2 § Ansiomerkin hakeminen**   
Piirin Lions-klubi tekee esityksen saajasta piirin PDG- ja kunniatoimikunnan puheenjohtajalle (IPDG). Hakemuksen liitteenä tulee olla ehdokkaan Lions-ansioluettelo. Hakemuksellaan klubi sitoutuu maksamaan 170 euroa piirimme avustusrahastoon, jos ansiomerkki myönnetään.   
  
**3 § Ansiomerkkitoimikunta**   
Toimikunnan muodostavat edellisen kauden piirikuvernööri (IPDG) puheenjohtajana, 1. varapiirikuvernööri (1. VDG) ja edustaja siitä klubista, joka sitoutuu vastaamaan ansiomerkkien ja kunniakirjojen hankintakuluista. Ensimmäisen 100 kappaleen määrästä sitoutuu vastaamaan Lions Club Sastamala/Vammala.   
  
**4 § Ansiomerkin luovutus**   
Ansiomerkki kunniakirjoineen luovutetaan juhlallisesti klubin toimesta tai piirin vuosikokouksessa, jossa toimintakauden aikana ansiomerkin saaneet julkistetaan.   
  
**5 § Sääntöjen muuttaminen**   
Nämä säännöt astuvat voimaan heti tultuaan piirin vuosikokouksessa hyväksytyiksi. Mahdollisista sääntömuutoksista tai ansiomerkin lakkauttamisesta päättää piirin vuosikokous.   
  
Näitä sääntöjä on käsitelty piirihallituksen kokouksessa 12.3.2015 ja hyväksytty piirin 107-E Piirikokouksessa 18.4.2014 Ikaalisissa.   
  
**Vakuudeksi**  
  
**Esko Hietanen**  
piirikuvernööri 2014-2015  
  
**Jussi Turunen**  
piirisihteeri 2014-2015